એક દિવસ સવારે નોકરી પર જતાં પહેલાં હું સફરજન ખરીદવા લારી પર ગયો. એક સફરજન લઈ મેં પચાસની નોટ આપી. હજી સવારનો બોણીનો સમય હતો ને લારીવાળા પાસે છુટ્ટા પૈસા નહોતા. છતાં તેણે બીજી કોઈ વાર પૈસા આપી જવા કહ્યું; પણ મેં બાકીના પૈસા જમા રાખવા કહ્યું, કારણ કે મારે જરા ઉતાવળ હતી…. આ પછી અચાનક દોઢ મહિના માટે મારે બહારગામ જવાનું થયું. એ દરમ્યાન હું મારા બાકી નીકળતા પાંત્રીસ રૂપિયાવાળી વાત સાવ ભૂલી જ ગયો.